26/11/2020 | Administración LocalMunicipal
Cerceda
Secretaría
Bases reguladoras da convocatoria de axudas municipais á escolarización curso escolar 2020/2021

O obxecto das presentes bases é regular a convocatoria pública que efectúa o Concello de Cerceda para a concesión de axudas municipais para os gastos de material escolar, libros de texto e/ou vestiario básico destinado á escolarización das nenas e nenos necesarios para a súa formación académica para o curso 2020/2021. A axuda vai dirixida ás persoas menores de idade residentes no concello de Cerceda e que estean matriculadas nun centro de ensino e que cursen: Educación infantil, Primaria, Secundaria, Bacharelato, Formación Profesional de Grao Medio e Superior A contía máxima será de 150,00 euros por neno/a. No caso de que o número de solicitudes admitidas supoña un importe superior ao total do orzamento para estas axudas, minorarase proporcionalmente o importe individual a conceder. Esta convocatoria réxese pola Ordenanza Xeral de Subvencións do Concello de Cerceda (BOP num.120, de 26 de xuño) 1. Subvencionaranse os gastos derivados da compra de: a) Libros de texto b) Material escolar c) Vestiario básico d) Equipamento informático para o alumnado que teña establecido o emprego da mochila dixital 2. Non é obxecto de financiación desta convocatoria o equipamento deportivo para as actividades extraescolares. Unidades familiares con menores de idade a cargo, escolarizados en centros de ensino público ou concertado nos que se impartan estudos de Educación Infantil, Primaria, Secundaria, Bacharelato e Formación Profesional de Grao Medio e Superior, e que reúnan os requisitos establecidos no punto 3 destas bases. Para os efectos previstos nestas bases, considérase que forman parte da unidade familiar: 1. Pai e nai non separados legalmente e, se é o caso, o/a titor/a ou persoa encargada da garda e protección do menor, e os fillos/as que figuren empadroados/as e residan no domicilio familiar, solteiros e menores de 26 anos ou de maior idade cando teñan algunha discapacidade.2. Cando non exista vínculo matrimonial a unidade familiar entenderase constituída polo pai, a nai e todos os descendentes que convivan con eles que reúnan os requisitos do punto anterior.3. No caso de separación ou divorcio, non se considerará membro computable aquel deles que non conviva coa persoa beneficiaria da axuda. Non obstante, se fose o caso, terá consideración de membro computable o novo cónxuxe ou persoa unida por análoga relación e as rendas incluiranse dentro do cómputo da renda familiar. A separación ou divorcio acreditarase mediante sentenza xudicial que o determine ou convenio regulador onde conste a custodia do menor. No seu caso, terase en conta tamén o importe percibido en concepto de pensión de alimentos do pai/nai que non conviva co alumno/a. Neste suposto, a persoa destinataria da axuda será o pai ou nai que teña atribuída a custodia do/a menor, de acordo co establecido no convenio regulador ou sentenza xudicial.4. No caso de ter separación ou divorcio dos proxenitores con custodia compartida acreditada mediante sentenza xudicial, as rendas de ambos proxenitores incluiranse dentro do computo da renda familiar.5. As separacións de feito acreditaranse mediante certificado de convivencia ou auto de medidas provisionais.6. A condición de familia monoparental entenderase pola formada por unha única persoa proxenitora que non conviva con outra persoa coa que manteña unha relación análoga á conxugal e sempre que a outra proxenitora non contribúa economicamente ao sustento do/a menor. En ningún caso poderán ser destinatarios das axudas os proxenitores privados da patria potestade do seus fillos, ou se a tutela ou a garda fora asumida por unha institución pública.1. Poderán ser beneficiarios/as desta axuda as persoas que cumpran cos seguintes requisitos: a) Estar empadroado/a e residir de xeito efectivo no concello de Cerceda e convivir cos menores para os que se solicita a axuda. b) Estar ao día no pagamento das obrigas tributarias co Concello de Cerceda. C) Que a/o alumna/o para quen se solicita a axuda estea matriculado en educación infantil, primaria ou secundaria nalgún dos centros públicos de Cerceda (poderá eximirse este requisito cando se considere que está xustificada a escolarización nun centro fóra do termo municipal, por parte do persoal técnico de servizos sociais), no caso de bacharelato ou formación profesional básico ou de grado medio deberán estar matriculados en centros públicos ou concertados. d) Non ter pendente de xustificar ningunha subvención que lle concedese o Concello de Cerceda no exercicio anterior, ou ter desistido de forma motivada e por escrito. e) Pertencer a unha unidade familiar cunha renda per cápita mensual igual ou inferior a 806,76€ (corresponde ao 1,5 veces o IPREM) f) Estar ao corrente no cumprimento das obrigas tributarias coas facendas autonómica e estatal, así como coa Tesoureira de Seguridade Social.2. Non poderán acollerse a esta axuda as persoas que resultaron beneficiarias na primeira convocatoria de axudas municipais para a mesma finalidade para o curso escolar actual 2020-2021. Así mesmo, tampouco poderán acollerse a esta axuda as persoas que percibiran unha axuda para a mesma finalidade do Departamento de Servizos Sociais.1. Enténdese por renda per cápita familiar mensual, a renda familiar dividida entre o número de membros da unidade familiar computables e entre seis meses.2. Para o cálculo da renda per cápita familiar terase en conta os datos económicos dos meses desde febreiro ata xullo do ano 2020 (ambos incluídos) e o importe do IPREM mensual (indicador público de renda de efectos múltiples) do ano 2020 que é de 537,84 euros mensuais.3. A renda familiar obterase da suma das rendas de cada un dos membros computables da familia (de acordo co establecido no punto 3) que obteñan ingresos de calquera natureza.1. As persoas solicitantes da axuda terán que presentar xunto coa solicitude a documentación que se relaciona a continuación de tódolos membros da unidade familiar que sexan maiores de idade (segundo o establecido no punto 2 das presentes bases). Non obstante, as persoas solicitantes da axuda que xa presentaran unha solicitude na primeira convocatoria e resultaran denegadas, só terán que presentar a instancia de solicitude desta nova convocatoria.2. Todos aqueles documentos que estean en poder do Departamento de Servizos Sociais por trámites anteriores non deben ser achegados, agás que sufriran algunha modificación.3. Documentación: a) Anexo I completamente cuberto, no que se especificará o nome do/a menor, o centro escolar e o nivel escolar que cursará no 2020-2021. b) Anexo II debidamente cumprimentado. c) Fotocopia do DNI/NIE/pasaporte en vigor da persoa solicitante da axuda d) Fotocopia do libro de familia ou documento análogo que os substitúa, de ser o caso. e) Certificado de discapacidade do menor solicitante, de ser o caso. f) No caso de separación ou divorcio, copia de sentenza ou convenio regulador. En situación de non pagamento da pensión, copia da solicitude de execución de sentenza presentada perante o xulgado ou xustificante do inicio das actuacións. g) No caso de unións de feito con fillos/as recoñecidos, copia da sentenza de garda, custodia e alimentos, así como xustificantes das achegas económicas establecidas na mencionada sentenza. En situación de non pagamento copia da solicitude de execución de sentenza presentada perante o xulgado ou xustificante do inicio das actuacións. Na situación de impago nos casos recollidos nos apartados f) e g), se non se presenta a documentación especificada, considerarase que se está recibindo a contía por pensión compensatoria ou de alimentos establecido inicialmente, computando esas cantidades como ingresos efectivos h) No caso en que os menores estean en situación de acollemento familiar por resolución administrativa ou auto xudicial, deberase acreditar mediante copia do certificado do organismo competente e, se é o caso, a contía de remuneración. i) Informe de vida laboral completo e actualizado da Tesourería da Seguridade Social. No caso de telo solicitado presentarase a copia do xustificante da mencionada solicitude e o informe achegarase en canto sexa emitido e recibido. j) Un certificado do IBAN bancario onde se vai a realizar o ingreso da axuda a nome da persoa solicitante. k) Fotocopia da tarxeta de demandante de emprego l) O empadroamento e convivencia comprobarase de oficio dende o departamento de Servizos Sociais.4. Documentación para a xustificación dos ingresos da unidade familiar: - Por conta allea: fotocopia das 6 últimas nóminas. - Por conta propia: fotocopia do pagamento a conta do IPRF dos dous últimos trimestres. - Traballadores da agraria: xustificación dos ingresos relativos á mesma, dos seis últimos meses. - En situación de ERTE: xustificación dos ingresos dos últimos 6 meses. - Pensións/prestacións procedentes do INSS, ISM, da Xunta de Galicia, clases pasivas ou calquera outra, incluídas as percibidas do estranxeiro: xustificante da pensión dos últimos 6 meses - Persoas demandantes de emprego con prestación/subsidio: certificado da prestación dos últimos 6 meses, con indicación da contía mensual que corresponda e período recoñecido. - Perceptores de RISGA: a documentación figura no Departamento de Servizos Sociais polo que non terán que achegar xustificación da contía mensual. - No caso de acollemento familiar remunerado: xustificación da contía mensual da prestación. As persoas solicitantes deberán presentar a súa instancia coa documentación requirida en cada caso, no Rexistro Xeral do Concello de Cerceda ou tramitala por calquera das formas previstas no Art.16 da Lei 39/2015, de procedemento administrativo común das administracións públicas, no prazo de 5 días hábiles a contar a partir do día seguinte á publicación da convocatoria no Boletín Oficial da Provincia da Coruña.1. As solicitudes será avaliadas polo persoal técnico de servizos sociais que emitirá un informe proposta coa resolución provisional que será aprobada polo órgano correspondente. A listaxe provisional será publicada no taboleiro de anuncios do Concello de Cerceda e na páxina web municipal (www.cerceda.org) establecendo un prazo de 5 días hábiles para presentar as reclamacións oportunas e/ou emendar documentación. Unhas vez resoltas todas as reclamacións, a resolución definitiva coa listaxe das axudas concedidas será publicada da mesma forma. Estas publicacións substituirán á notificación nos termos que se establecen nos artigo 40 e 45 da Lei 39/2015, de 1 de outubro, do Procedemento administrativo Común das Administracións públicas. Cando se acredite que persoa solicitante ten a condición de vítima de violencia de xénero con orde de protección, a publicación no taboleiro de anuncios será substituída pola notificación individual, cando así se solicite pola persoa interesada na súa solicitude, segundo o disposto na Lei 39/2015 e en cumprimento da Lei orgánica de medidas de protección integral contra a violencia de xénero.2. Poderase revogar a concesión da axuda se se produce algún dos seguintes supostos: - Ocultación de información, se está condicionou a concesión da axuda - Alteración das circunstancias alegadas que motivaron a súa concesión - Quedaran excluídas aquelas persoas das que se teña constancia no departamento de Servizos Sociais de que fixeran uso fraudulento das axudas sociais municipais.1. O prazo para presentar a documentación xustificativa do gasto realizado será do 14 ao 18 de decembro de 2020. Dita documentación deberá de ser presentada no Rexistro Xeral do Concello de Cerceda.2. De non presentar a documentación dentro do prazo establecido nestas bases entenderase que desiste da súa solicitude e perderá o dereito a percibir a axuda recoñecida.1. A xustificación da axuda farase coa presentación da seguinte documentación: - Anexo III debidamente cuberto e asinado - As facturas que acrediten o gasto realizado coa finalidade para a que foi concedida a axuda. As facturas deberán de conter os seguintes requisitos: · Nome, razón social e NIF/CIF de quen emite a factura · Desagregación do IVE ou imposto correspondente · Nome e NIF do beneficiario da axuda (a factura debe estar expedida a nome da persoa solicitante da axuda) · Relación detalla, especificando todo o adquirido · Número de factura, data e lugar de emisión e denominación de “factura” (non serán válidos os tiques de compra) 1. Logo de examinar a documentación xustificativa presentada e de comprobar o cumprimento da finalidade para a que foi concedida a axuda, proporase o pagamento da axuda.2. Nos supostos de non presentar a totalidade dos xustificantes ou de incumprir a finalidade da axuda, aboarase o importe correspondente ao xustificado. Para as subvencións incluídas na presente convocatoria, reservarase crédito na aplicación orzamentaria 326.480.00: “Servizos complementarios de educación. Axudas a familias e institucións sen fins de lucro” dos vixentes orzamentos do Concello de Cerceda, por importe total de 11.000,00 euros. As presentes bases e cantos actos administrativos se deriven das mesmas poderán ser impugnados polas persoas interesadas nos casos e formas previstas na Lei 93/215, de 1 de outubro, de Procedemento Administrativo Común das Administracións Pública. As reclamacións á listaxe provisional e á definitiva publicadas rexeranse polo establecido nestas bases A resolución do procedemento porá fin á vía administrativa e contra ela poderá interpoñer o recurso potestativo de reposición ante o órgano que a ditou dentro do prazo dun mes contado a partir do seguinte día ao da súa notificación, de conformidade co disposto no artigo 46 da Lei 29/1988, do 13 xullo, reguladora da Xurisdición Contencioso Administrativa No non previsto nestas bases será de aplicación a Ordenanza Xeral de Subvención do Concello de Cerceda, (BOP num.120, do 26 de xuño de 2014), así como na lexislación estatal e autonómica en materia de subvencións.” Cerceda, 23 de novembro de 2020 O Alcalde-Presidente, Juan Manuel Rodríguez García.